Saatekülaline, rahvusvaheliselt tuntud Jumala sulane, võitles
10 aastat salapatuga oma elus. Ta otsis abi kõigist kristlikest
nõustamisviisidest, läbis 12-astmelisi programme.
Miski ei aidanud. Siis aga sai ta ilmutuse Jumalalt, mis muutis ta
elu igaveseks. See ilmutus avab Jumala saladusi, mis teevad Jumala
tõotused sulle kättesaadavaks.
Kas on olemas üleloomulik meile tundmatu maailm?
Kas on elu pärast surma?
Kas inglid on olemas?
Kas me saame unenägudes taevaseid sõnumeid?
Kas me saame avada iidseid üleloomulikke saladusi?
Kas tervenemisimed on tõelised?
Sid Roth on 35 aastat uurinud üleloomulikku maailma.
Ole koos Sidiga saates: "See on üleloomulik!"
Tere tulemast minu maailma, kus üleloomulik on tavapärane.
Saatekülaline, üle maailma tuntud Jumala sulane, raamatute autor,
kõneleja, Jumala teenija, kellel oli salapatt, millest keegi ei teadnud.
See oli seksuaalne himu. Ta oli Jumala mees. Kas ta püüdis vabaneda?
10 aasta jooksul läbis ta parimaid kristlastele suunatud kursusi, kuid
see ei aidanud. Siis aga sai ta ilmutuse Taevast, mis tõi vabaduse.
See ilmutus on nii võimas - sa võid kätte saada kõik Piibli tõotused ja
võidutseda kõigi salajaste ja avalike pattude üle.
Jonathan Welton, patuepideemia on levimas. Arvuti ei ole halb, kuid
arvuti kaudu on uskumatult palju mehi, ka kristlasi, vaimulikke juhte
nagu sina, langenud pornograafia lõksu. Milline on statistika?
Epideemia on kohane sõna. Uuringute järgi vaatavad 82% kristlikest
meestest regulaarselt pornograafiat. Regulaarselt tähendab siin iga nädalat
või kuud, mitte paari korda aastas. See on paljude kristlaste,
ka juhtide pidev võitlus.
Näib, et oleme jaanalindude kombel pea liiva alla peitnud.
Ühe teise uuringu järgi on 40% kristlikel juhtidel ehk pastoritel,
õpetajatel, raamatute autoritel nende teenimisaja jooksul olnud salasuhe.
See number ei ole just väike, Sid.
Mul on seda raske mõista. Kui sain Jumala lapseks, nägin, kui reaalne
on saatana tegevus ja otsustasin, et ei anna talle tolligi maad oma elus.
Räägi veel statistikast.
88%-l edukatest ärimeestest on olnud vähemalt üks salasuhe.
Salasuhe tähendab siin viimast astet. Alguses vaadatakse pornot,
käiakse striptiisiklubis ja lõpuks jõutakse salasuhteni.
Uuring vaatles 4000 inimest ja neist 88%-l on olnud vähemalt üks salasuhe.
Uskumatu! Sul oli probleem. Sa armastasid Jumalat, tahtsid patust
vabaneda, olid õnnelikus abielus. Kuidas sa üritasid patust vabaneda?
Jah, arvasime, et kõik on hästi, kuid meil oli probleeme.10 a jooksul
lugesin kõiki häid õpetlikke raamatuid, osalesin kõigil
seminaridel, 12-sammulistes programmides, proovisin kõike, mis
vähegi võis aidata, kuid vabaks ma ei saanud. Programmis osalemise
ajal leidsin mõnda aega tahtejõudu öelda "ei", treenisin oma pilku
mujale pöörama ning proovisin muid strateegiaid, aga tõelist sisemist
vabadust need ei andnud.
Isegi psühholoogia ütleb, et vabaks ei saa kunagi. Pärast 12-sammulist
programmi ütled ikka: "Ma olen alkohoolik". Psühholoogia lihtsalt
väidab nii - pole just lootusrikas. Proovisid 10 aastat kõiki
kristlikke programme. Kas katsetasid ka mingeid ilmalikke meetodeid?
Ei. Leidsin, et kui kristlastel pole vastust, siis pole ka neil.
Otsisin abi kõikjalt kirikust, sisemiselt olin madalseisus.
Siis saabus aeg, kus rääkisin avameelselt oma juhtidega.
Võtsin teenistusest aastase vaheaja, otsisin lahendust:reisisin-lugesin.
Pidin esmalt endale tõde tunnistama, et saaksin lahenduseni jõuda.
Mu naine oli kogu aeg minuga, see oli suurte muutuste aeg.
Võtsid selle vaba aasta pärast 10-aastast võitlust. Said ilmutuse
Jumalalt. Kui palju aega pärast seda kulus, enne kui vabaks said?
Ma pean silmas vabanemist, mitte kontrolli saavutamist, mitte seda,
et ütled:"Olen alkohoolik, olen homoseksuaal, mul on nõrkus
pornograafia vastu. Need probleemid jäävad alati minuga."
Kui kaua kulus vabanemiseks aega?
Saulusest sai Paulus kohe pärast ilmutust, minul kulus mõni päev.
Kas kuulsite seda? Mõni päev! Ta proovis 10 aastat parimaid
kristlikke meetodeid, kuid nende varal ta vabaks ei saanud.
Olen aga tõeliselt vaimustatud sellest, et see ei olnud mitte üksi
vabadus ahelatest, vaid ka võime elada piibellikku elu.
Elu, kus kõik Jumala tõotused toimivad.
Jää meiega.
Naaseme varsti saatesse.
Sid Roth on leidnud üleilmse ärkamise võtme.
Jeesus on lammutanud juute ja paganaid eraldava vaheseina.
Juutideni jõuab imede ja tunnustähtede kaudu.
Meie kodulehekülg varustab usklikke üleloomulikult tegutsema
ja mõistma Iisraeli sündmusi ning koguduse juudi juuri.
Külasta lehekülge: www.sidroth.org
Naaseme saatesse: "See on üleloomulik!"
Siin Sid Roth ja Jonathan Welton.
Oled tuntud Jumala sulane, populaarsete raamatute autor,
jutlustaja. Miks sa räägid oma lugu sõltuvusest nii avalikult?
Miks mitte seda saladuses hoida?
Kimberly Daniels on öelnud: "Kui sa häbened midagi, siis pole sa sellest
vabaks saanud." Tõelise vabaduse pärast on oluline, et tunnistame
ausalt oma vigu. See sõltuvus on juba kauge minevik, kuid aususel
on nüüd minu elus väga oluline koht. Seetõttu tahan oma lugu jagada, et
ka teised võiksid vabaks saada.
Paljud, kes on pornograafia, homoseksuaalsuse, uimastite,
alkoholi ja muu halva sõltuvuses, maksavad väga kõrget hinda.
Abielud purunevad. Mida sinu naine arvas, kui sinust sai uus inimene?
Alguses oli ta skeptiline, kuid ta nägi, et Issand tegi midagi.
Mõne nädala pärast tunnistas ta, et minust on saanud uus inimene.
Ta nägi ausust ja siirust, mida ta oli aastaid soovinud näha.
Ta nägi, et pornograafia- ja himu- kasvaja oli eemaldatud, seksuaalpatt
oli eemaldatud. Ta nägi puhtust ja ausust.
Räägi lühidalt oma ilmutusest.
Nagu juba ütlesin, Saulusest sai Paulus üle öö. Jeesus ütles:
"Te tunnetate tõe ja tõde teeb teid vabaks." Ta ei öelnud: "Te tunnetate
tõe ja siis järgneb pikk vabanemis- protsess." Tõde jõudis ka mu ellu.
Selleks tõeks oli minu identiteet Issandas - kuidas Issand
mind näeb, kes ma Tema silmis olen. Mitte enam see, kuidas mina ennast
tajun, mitte elu inimeste kartuses, mitte enda pingutus ja vaev elada
hästi ja õigesti ning reeglite järgi. Issand tuli armuga mu ellu ja arm
muutis mu identiteedi.
Paljud õpetavad armust. Nad teavad ka patust, kuid sellest nad vaikivad.
Tagajärjeks on sõnum, milles puudub tasakaal.
Kas arm annab õiguse teha pattu? Jumal armastab meid ju nii väga.
Täpselt sellest rääkis Paulus roomlastele: "Kas püsida patus, et
arm suureneks?" Ta vastab ise: "Ei, mitte sugugi!". Armu mõte
ei ole vabandada pattu. Arm annab väe patust loobuda.
Võimas. Arm annab väe loobuda pornograafiast, armu väe tõttu
ei ole inimene enam alkohoolik. Mulle meeldib see.
Jah. Olin hämmingus, kui Issand avas mulle Tiituse 2:11: "Jumala
arm on ilmunud päästvana kõigile inimestele." See on arm, mida me
kõik teame - päästev arm. Järgmine salm aga ütleb: "Arm kasvatab meid,
et me ütleme lahti jumalakartmatusest ja ilmalikest himudest."
See on arm, mis annab väe öelda "ei". Muide, liigsöömine on ka ilmalik himu.
Mida tähendab sinu jaoks arm?
Arvan, et arm paneb meis toimima Püha Vaimu vilja - enesekontrolli.
Tavaliselt mõistame selle all reegleid ja eeskirju, tegelikult
on see aga vägi, mille läbi võin enda üle valitseda. Mina ise ütlen
endale jah või ei. Mina valitsen oma elu. See on Püha Vaimu vili minu
sees ja arm paneb selle minu elus toimima.
Aga kuidas on töönarkomaaniaga? Isegi kui tegu on hea tööga.
Kas arm kehtib ka siin?
Üks osa armust, mis Püha Vaimuga kaasneb, on hingamine. 1 Moosese
raamatust loeme, et Aadam loodi 6. päeval ja 7. päeval ta puhkas
koos Jumalaga. See on tema esimene ilmutus Jumalast kui Isast - nad
puhkavad koos enne tööd. Arm toob hingamise sinu ellu, mitte pidev
töötamine ja pingutamine.
Sinu identiteeti ei määra see, mida sa teed Jumalale.
Paljud aga arvavad nii - kui ma rohkem pingutan,
siis Jumal armastab mind rohkem.
Jah, võib-olla nad isegi ei teadvusta seda, see on alateadlik mõte,
mis neid pidevalt jälitab. Jumal aga tuli meie pärast. Ta näitas meile
oma armastust, kui me alles patused olime. Jeesus suri meie eest.
Mulle meenub midagi oma elust. Olen juut. Jeesus oli minu jaoks
vandesõna, ma elasin patus. Hüüdsin kord Jumala poole kahe
lihtsa sõna abil: "Jeesus, aita!" Magama minnes tundsin väga suurt
hirmu, ma ei tahtnud elada. Kui järgmisel hommikul ärkasin, oli mu
tuba täidetud armastusega, ma ujusin selle sees.
Mida mina selle heaks tegin? Mitte midagi? Mida Jeesus tegi? Kõik!
Midagi hakkab juba koitma. Peagi kuuleme sellest ilmutusest veel.
Jää meiega.
Keda sa peeglist vaadates näed? Kas näed kedagi, kellel pole lootust,
kellel on suured probleemid, kes võitleb sõltuvustega, kelle peal on
liiga suured koormad? Või näed end nii, nagu Jumal sind näeb - võitjana,
täiesti tervena, elava, hingava ja kõndiva imena?
Naaseme varsti saatesse.
Üks uus inimene, juutide ja paganate ühendumine üheks uueks inimeseks.
Need kaks saavad Jeshuas üheks.
Kui juudid ja kristlased saavad Jeesuses Kristuses üheks,
kogeme Jumala liikumist, mida pole varem olnud.
Kui tahad kogeda Jumala Vaimu vägevat puudutust,
Jumala armastuse ja väe puudutust,
siis ava meie koduleht ja uuri rohkem ühest uuest inimesest.
Naaseme saatesse: "See on üleloomulik!"
Siin Sid Roth ja Jonathan Welton. Jonathan on väga tuntud raamatute
autor, Jumala sulane, kes elas 10 aastat salapatus, himu vangis.
Pöördun praegu naiste ja meeste poole, kellel on nii palju sõltuvusi.
Tahan näha, kuidas Jumala tõotused hakkavad teie elus toimima.
Jonathan Welton on see, kes teid mõistab. Ta on ise selles olnud.
Ta oli lootusetus olukorras, aga Jumal andis talle ilmutuse.
Räägi endast kui uuest inimesest. Kirjelda oma uut identiteeti.
Nende 10 aasta jooksul, kui lugesin ja käisin seminaridel ning üritasin
leida vabadust, tegelesin ma võitlusega. Nii seda ka kristlikus
vallas käsitletakse. Kõik mehed võitlevad naistehimu vastu.
"Seal väljas on häbitud naised, nemad on probleem."
Sain aga aru, et see ei ole võitlus, see on meeste identiteedi kriis.
Ka naistel on identiteedi kriisid, aga räägin enda põhjal just meestest.
Sageli võib kohata õpetust, et mehed on kiskjad.
Ka kristlikel meestel on südames himu, mis on olemuselt kiskjalik.
Jumal aga lõi meid kaitsjateks, mitte kiskjateks.
Jumal näitas mulle pilti mehest, kes siseneb kunstimuuseumi,
mille seintel on imeilusad maalid. See mees käitub seal nii,
nagu ühiskond on õpetanud - kiskjana. Ta rebib pildid seintelt ja üritab
need varastada. Nii toimib ka pornograafia, nii toimib himu.
Sa varastad ja lõhud selle ajel ilu.
Jumal on aga loonud mehed ilu kaitsjateks. Mehi on aga õpetatud
naise ilu eirama. Nii ka kristlikes ringkondades: Ära vaata neid!
Ära vaata neile silma! Vaata mujale!
Nagu moslemitel - naised katavad end kinni, et mehed neid ei vaataks.
See on inimeste reegel. Kuidas Jumal seda näeb?
Jah, see ei aita neid mehi. Naised on küll kaetud, aga meestes valitseb
ikka himu, toimuvad vägistamised. See ei ole lahendus.
Jumal on loonud ilu. Ta lõi mäed, väikesed lapsed, ilusad naised
ja mehed kui kaitsjad. Jumal näitas mulle seda pilti teist korda
ning ütles: "Kui sa mõistad oma identiteeti kaitsjana,
siis sa seisad seal, paned käed risti ja kaisted seda ilu.
Mitte see, et me väldime ilusaid naisi, vaatame kõrvale, elame
häbis ja piitsutame end. Meie osa on mõista oma identiteeti kaitsjana -
kui näeme näiteks tanklas ilusat naist, siis ütleme: "Issand, kaitse
ja õnnista teda, aita tal leida oma identiteet."
Sellised mõtted on mu südames. Uus identiteet ja ilmutus on mind
muutnud, mitte võitlus.
Mis on su lemmikkirjakoht?
Mulle meeldib Room. 5:17: "Seda kindlamini need, kes saavad armu
ülirohkesti ning õiguse anni, hakkavad valitsema kuningana elus."
Ma ei usu, et me valitseme vaid Taevas, kui me sureme. Ma usun,
et Jeesus tõi meile ristil võidu. Ta üksnes ei andestanud meile,
vaid andis meile ka väe patu üle valitseda. Valitsemine läbi armu.
armust. Armu juhtimisel jõuame oma tõelise identideedini ning saame
valitseda ja hingata.
Mõtlen sellest, kui RRR-mudelist: ruling (valitsemine),
reigning (juhtimine) ja resting (hingamine, puhkamine).
Mulle meeldib see. Sa teadsid palju. Kaua sa oled teenistuses olnud?
Umbes seitse aastat.
Kuidas peaksime end nägema? Paljud hindavad end selle põhjal, mida nad
täna on teinud. Vastavalt sellele, kas head või halba.
Mõni päev on parem, mõni halvem - see kõik põhineb meie tegevusel.
Evangeeliumi tuum ei ole see, et me oleme mustad räpased patused,
nagu vahel öeldakse. Tõeline evangeelium on see, et sa oled
nii väärt, et sinu eest võib surra. See on Jeesuse sõnum.
Minu jaoks oli väga suur ilmutus, et Jumal ei ole minu peale vihane.
Ta nägi, et ma olen lõksus, heitlustes, ja Ta ütles:
"Jonathan on väärt, et tema eest surra." Jumal näeb meid nii!
Mida ütleksid naisele, kes soovib oma mehe maha jätta, sest psühhiaatri
sõnul ei pääse mees sõltuvusest kunagi, võib-olla vaid suudab oma
nõrkust pornograafia vastu kontrolli all hoida.
Ütleksin talle, et neil on lootust. Patu kontrollimine pole lahendus.
Jeesus ei tulnud me käitumist muutma. Ta andis meile väe,
väe vabaduseks. Tõde teeb su mehe vabaks. Lahendus ei ole käitumise
muutumises, vaid uues identiteedis.
Kas sa kuulsid, mida Jonathan sulle ütles? Sa oled väärtuslik.
Ta otsis sind juba enne, kui Temaga kohtusid. Kui sa Teda ei tunne ja
vaatad praegu seda saadet, siis tea, et Ta soovib väga sinus elada.
Aga on veel midagi - ilmutus, kuidas elada vabaduses.
Jonathan, palveta, et inimesed saaksid selle ilmutuse Jumalalt.
Sul on võidmine selleks.
Jah. Issand, ma vabastan selle armu, mille sa mulle andsid. Armu, mis annab
identiteedi, mis annab väe öelda patule "ei". Armu, mis annab väe
öelda "jah" sellele, mida Issand käsib teha - järgida Teda, elada
nagu Tema. Issand, palun murra hirmu, ebakindluse, sõltuvuse, himu,
uimastite, alkoholi vägi inimeste eludes ja täida nende süda armuga,
et iga haav võiks olla parandatud. Et inimesed ei otsiks naudinguist
ja rõõmudest abi, vaid et Sinu arm ja uus identiteet, Issand,
täidaks neid pealaest jalatallani, Jeesuse nimel.
Usun, et see on algus. Mõned teist aga vajavad enne veel üht algust.
Sa vajad Jeesust kui oma Issandat ja Messiat. "Vajad" on tegusõna.
Ta suri sinu pattude eest, usu seda. Ta tõusis üles,
usu seda. Ta istub Jumala paremal käel, usu seda. Kui sa oma suuga
ütled, et armastad Teda ja palud oma patud andeks ja saad puhtaks,
siis palu Tal elada oma südames ja olla Sinu Issand.
Keda sa peeglist vaadates näed? Kas näed kedagi, kellel pole lootust,
kellel on suured probleemid, kes võitleb sõltuvustega, kelle peal
liiga suured koormad? Või näed end nii, nagu Jumal sind näeb - võitjana,
täiesti tervena, elava, hingava ja kõndiva imena?
Naaseme varsti saatesse.
Järgmise nädala saates:
Viin teid ajas 2000 aastat tagasi, kui toimusid tulised vaidlused
juutide vahel, kes uskusid Jeesust kui Messiat, ja kes Teda ei uskunud.
Valisin parima ortodoksse juudirabi ja parima messiaanliku juudi
õpetlase, kes peavad debati.
Näete tulist ja hämmastavat perekondlikku vaidlust.
Tõlge: Merle Ajaots